pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​มท.1 สั่งการผู้ว่าฯ ทุกจังหวัด ติดตามสถานการณ์สภาพอากาศอย่างต่อเนื่อง และแจ้งเตือนประชาชนผ่านทุกช่องทาง พร้อมให้ความช่วยเหลือผู้ประสบภัยอย่างรวดเร็วและทันท่วงที
วันพฤหัสบดีที่ 29 กรกฎาคม 2564
​มท.1 สั่งการผู้ว่าฯ ทุกจังหวัด ติดตามสถานการณ์สภาพอากาศอย่างต่อเนื่อง และแจ้งเตือนประชาชนผ่านทุกช่องทาง พร้อมให้ความช่วยเหลือผู้ประสบภัยอย่างรวดเร็วและทันท่วงที
​มท.1 สั่งการผู้ว่าฯ ทุกจังหวัด ติดตามสถานการณ์สภาพอากาศอย่างต่อเนื่อง และแจ้งเตือนประชาชนผ่านทุกช่องทาง พร้อมให้ความช่วยเหลือผู้ประสบภัยอย่างรวดเร็วและทันท่วงที
วันนี้ (29 ก.ค.64) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากการติดตามการคาดหมายลักษณะอากาศจากกรมอุตุนิยมวิทยาพบว่า ช่วงปลายเดือนกรกฎาคม - กันยายน 2564 บริเวณประเทศไทยจะได้รับอิทธิพลจากมรสุมตะวันตกเฉียงใต้ที่พัดปกคลุมประเทศไทย และอาจมีพายุหมุนเขตร้อนเคลื่อนเข้ามาใกล้ พาดผ่านประเทศไทยตอนบน ส่งผลให้บริเวณประเทศไทยจะมีฝนตกหนาแน่น กับมีฝนตกหนักถึงหนักมากบางพื้นที่ อาจทําให้เกิดสถานการณ์น้ําท่วมฉับพลัน น้ําป่าไหลหลาก น้ําล้นตลิ่ง และดินถล่ม
พลเอก อนุพงษ์ เผ่าจินดา กล่าวว่า เพื่อให้การแจ้งเตือนภัยล่วงหน้าเป็นไปอย่างมีประสิทธิภาพและทันต่อสถานการณ์ จึงได้สั่งการไปยังผู้ว่าราชการจังหวัดทุกจังหวัดในฐานะผู้อํานวยการกองอํานวยการป้องกันและบรรเทาสาธารณภัยจังหวัด ดําเนินการให้คณะทํางานติดตามสถานการณ์ของจังหวัด เฝ้าระวังติดตามสถานการณ์ สภาวะอากาศ และปัจจัยเสี่ยงอื่น ๆ ในพื้นที่ เช่น ปริมาณฝนสะสม ระดับน้ําในแม่น้ํา ลําคลอง การระบายน้ําของอ่างเก็บน้ํา และสถานการณ์น้ําของจังหวัดต้นน้ํา ฯลฯ รวมถึงติดตามข้อมูลข่าวสารการพยากรณ์อากาศ การแจ้งเตือนภัยจากหน่วยงานต่าง ๆ อย่างใกล้ชิด พร้อมทั้งวิเคราะห์ ประเมินสถานการณ์ และผลกระทบจากภัยพิบัติที่อาจเกิดขึ้น โดยหากประเมินสถานการณ์แล้วมีความเสี่ยงที่จะเกิดสถานการณ์อุทกภัย วาตภัย และดินถล่ม ให้แจ้งเตือนภัยไปยังกองอํานวยการป้องกันและบรรเทาสาธารณภัยแต่ละระดับ ดําเนินการปฏิบัติตามแผนเผชิญเหตุ พร้อมทั้งสร้างการรับรู้ให้กับประชาชน โดยติดตามสถานการณ์และการแจ้งเตือนภัยจากหน่วยงานราชการอย่างต่อเนื่อง และแจ้งเตือนประชาชน อาสาสมัครเครือข่ายแจ้งเตือนภัย ผู้นําชุมชน ผู้ปกครองท้องที่ ในทุกช่องทาง ทั้งรูปแบบที่เป็นทางการและไม่เป็นทางการ เช่น หอเตือนภัย หอกระจายข่าวประจําหมู่บ้าน สื่อสังคมออนไลน์ วิทยุชุมชน เสียงตามสาย รถประชาสัมพันธ์ เป็นต้น เพื่อให้ประชาชนได้รับทราบข้อมูลข่าวสารที่ถูกต้องรวดเร็ว และให้ผู้อํานวยการจังหวัด/อําเภอ/ท้องถิ่น พิจารณาใช้อุปกรณ์เตือนภัยที่มีในพื้นที่ เช่น หอเตือนภัย หอกระจายข่าว หอกระจายข่าวประจําหมู่บ้าน เสียงตามสาย โดยหากจังหวัดร่วมกับหน่วยงานในพื้นที่วิเคราะห์ประเมินสถานการณ์แล้ว คาดว่าจะเกิดภัยพิบัติ ให้ใช้อุปกรณ์เตือนภัยในพื้นที่เพื่อแจ้งเตือนประชาชน นอกจากนี้ ให้ผู้อํานวยการจังหวัด/อําเภอ/ท้องถิ่น เตรียมความพร้อมบุคลากร ทรัพยากร เครื่องจักรกลสาธารณภัย เพื่อให้ความช่วยเหลือประชาชนผู้ประสบภัยเป็นไปอย่างรวดเร็วและทันท่วงที
รัฐบาลไทย-ข่าวทำเนียบรัฐบาล-​เอกอัครราชทูตราชอาณาจักรโมร็อกโกประจำประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่
วันอังคารที่ 19 เมษายน 2565
​เอกอัครราชทูตราชอาณาจักรโมร็อกโกประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่
​เอกอัครราชทูตราชอาณาจักรโมร็อกโกประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่
วันนี้ (19 เมษายน 2565) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายอับดุรเราะฮีม เราะห์ฮาลี (Mr. Abderrahim Rahhaly) เอกอัครราชทูตราชอาณาจักรโมร็อกโกประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวต้อนรับและยินดีในโอกาสเข้ารับหน้าที่ของเอกอัครราชทูตราชอาณาจักรโมร็อกโกประจําประเทศไทย เชื่อมั่นว่าเอกอัครราชทูตโมร็อกโกฯ จะทําหน้าที่ในการส่งเสริมความสัมพันธ์ระหว่างไทยและโมร็อกโกให้แน่นแฟ้นยิ่งขึ้น โดยรัฐบาลพร้อมสนับสนุนการปฏิบัติหน้าที่ของเอกอัครราชทูตฯ อย่างเต็มที่ และขอบบคุณโมร็อกโกที่ให้การสนับสนุนไทยในเวทีระหว่างประเทศด้วยดีเสมอมา ทั้งในกรอบ OIC และอื่น ๆ
ด้านเอกอัครราชทูตโมร็อกโกฯ ยินดีที่ได้มาดํารงตําแหน่งที่ประเทศไทย และพร้อมสานต่องานเพื่อส่งเสริมความสัมพันธ์อันดีระหว่างไทยและโมร็อกโกให้แน่นแฟ้น รอบด้าน และเป็นรูปธรรมมากยิ่งขึ้น พร้อมหวังที่จะได้ต้อนรับผู้นํารัฐบาลไทยในการเยือนในระดับสูงในโอกาสที่เหมาะสม ซึ่งจะช่วยส่งเสริมความสัมพันธ์ระหว่างสองประเทศให้แน่นแฟ้นยิ่งขึ้นด้วย
ทั้งนี้ ทั้งสองฝ่ายยังเห็นพ้องว่า ไทยและโมร็อกโกยังมีศักยภาพที่จะเพิ่มพูนความสัมพันธ์และความร่วมมือในอีกหลายด้าน ได้แก่
ด้านการค้าและการลงทุน ที่แม้มูลค่าการค้าและการลงทุนจะยังไม่สูงมากนัก แต่โมร็อกโกถือเป็นคู่ค้าที่สําคัญในภูมิภาคแอฟริกาตอนเหนือของไทย ทั้งสองฝ่ายจึงหวังที่จะเพิ่มพูนปริมาณการค้าระหว่างกันให้มากยิ่งขึ้นอีกในอนาคต
ความร่วมมือด้านการศึกษา วิชาการ และการพัฒนา รองนายกรัฐมนตรีกล่าวขอบคุณรัฐบาลโมร็อกโกที่พิจารณาให้ทุนการศึกษาแก่นักศึกษาไทยมาอย่างต่อเนื่อง ซึ่งทั้งสองฝ่ายยินดีที่ทั้งสองประเทศต่างให้การสนับสนุนซึ่งกันและกันมาอย่างยาวนาน
ความร่วมมือด้านพลังงาน ทั้งสองฝ่ายเห็นพ้องที่จะส่งเสริมและแลกเปลี่ยนความร่วมมือในด้านนี้มากยิ่งขึ้น โดยโมร็อกโกที่ถือเป็นประเทศที่มีศักยภาพในด้านพลังงานทดแทน ยังได้เสนอข้อตกลง (agreement) 2 ฉบับด้านพลังงาน ซึ่งแสดงให้เห็นถึงความมุ่งมั่นที่จะเพิ่มพูนความสัมพันธ์และความร่วมมือในด้านนี้กับไทยให้มากขึ้น โดยไทยพร้อมที่จะเรียนรู้แนวปฏิบัติที่ดี (Best Practices) จากโมร็อกโกเช่นกัน
รัฐบาลไทย-ข่าวทำเนียบรัฐบาล-“นิพนธ์” ลงพื้นที่ ตรวจเยี่ยมให้กำลังใจ จนท.ด่านป้องกันอุบัติเหตุทางถนนช่วงเทศกาลปีใหม่ ย้ำ ง่วง เมา ไม่ขับ ขอทุกภาคส่วนปฏิบัติงานเข้มข้น ควบคู่กับมาตรการป้องกันโรคโควิด-19
วันพฤหัสบดีที่ 30 ธันวาคม 2564
“นิพนธ์” ลงพื้นที่ ตรวจเยี่ยมให้กําลังใจ จนท.ด่านป้องกันอุบัติเหตุทางถนนช่วงเทศกาลปีใหม่ ย้ํา ง่วง เมา ไม่ขับ ขอทุกภาคส่วนปฏิบัติงานเข้มข้น ควบคู่กับมาตรการป้องกันโรคโควิด-19
“นิพนธ์” ลงพื้นที่ ตรวจเยี่ยมให้กําลังใจ จนท.ด่านป้องกันอุบัติเหตุทางถนนช่วงเทศกาลปีใหม่ ย้ํา ง่วง เมา ไม่ขับ ขอทุกภาคส่วนปฏิบัติงานเข้มข้น ควบคู่กับมาตรการป้องกันโรคโควิด-19
เมื่อวันที่ 29 ธันวาคม 2564 เวลา 16.40 น. ที่บริเวณหน้าที่ว่าการอําเภอสิงหนคร จ.สงขลา นายนิพนธ์ บุญญามณี รัฐมนตรีช่วยว่าการกระทรวงมหาดไทย ลงพื้นที่ตรวจเยี่ยมจุดตรวจ เพื่อป้องกันและลดอุบัติเหตุทางถนนช่วงเทศกาลปีใหม่ 2565 พร้อมมอบของใช้จําเป็นในการปฏิบัติงานให้กับเจ้าหน้าที่ รวมถึงได้พูดคุยให้กําลังใจ และกล่าวชื่นชมเจ้าหน้าที่ที่เสียสละเวลาในการปฏิบัติงานดูแลความปลอดภัยของพี่น้องประชาชนและนักท่องเที่ยวในช่วงเทศกาลวันปีใหม่นี้
นายนิพนธ์ บุญญามณี รัฐมนตรีช่วยว่าการกระทรวงมหาดไทย กล่าวว่า รัฐบาลมีความห่วงใยในความปลอดภัยทั้งชีวิตและทรัพย์สินของพี่น้องประชาชน หากง่วงนอน ดื่ม เมา ต้องไม่ขับรถ ขอให้เจ้าหน้าที่ทุกฝ่ายที่ปฏิบัติงานในการอํานวยความสะดวกและให้ความช่วยเหลือพี่น้องประชาชนผู้ใช้รถใช้ถนนในช่วงเทศกาลปีใหม่ 2565 ซึ่งมีการคุมเข้มรณรงค์ขับขี่ปลอดภัย ระหว่างวันที่ 29 ธันวาคม 2564 ถึง 4 มกราคม 2564 โดยเฉพาะจังหวัดสงขลาถือเป็นจังหวัดใหญ่ที่มีนักท่องเที่ยวเข้ามาในพื้นที่เป็นจํานวนมาก จึงได้มีการกําชับเจ้าหน้าที่ทุกฝ่ายเตรียมความพร้อมในทุกๆ ด้าน ทั้งส่วนราชการ ทหาร ตํารวจ องค์กรปกครองท้องถิ่น อาสาสมัคร พร้อมให้บริการประชาชนผู้ใช้รถถนน ตลอด 24 ชั่วโมง เพื่อให้ประชาชนเกิดความปลอดภัยในชีวิตและทรัพย์สิน
ที่สําคัญอีกประการ คือ การใช้กลไกชุมชนเข้ามาดูแลความปลอดภัยในทุกๆ ตําบล พร้อมขอความร่วมมือพี่น้องประชาชนให้มีความระมัดระวังในการใช้รถใช้ถนน รักษาวินัยจราจร โดยเฉพาะอย่างยิ่งให้ความสําคัญกับการไม่ขับรถเร็วเกินกฎหมายกําหนด และไม่ใช้รถใช้ถนนด้วยอาการมึนเมา ง่วง และเพลีย พร้อมขอความร่วมมือประชาชนป้องกันตัวเองกับวิธีรับมือ Omicron แบบไม่ประมาท โดยการปฏิบัติตามมาตรการเว้นระยะห่างทางสังคม การสวมหน้ากากป้องกัน การล้างมือบ่อย ๆเป็นสิ่งสําคัญที่ทุกครอบครัวต้องคอยย้ําเตือนซึ่งกันและกัน และอวยพรให้พี่น้องประชาชน ได้ประสบแต่ความสุข ความเจริญ ตลอดปี 2565
รัฐบาลไทย-ข่าวทำเนียบรัฐบาล-ครม.อนุมัติหลักการให้กิจการหนังสือพิมพ์ นิตยสาร หรือตำราเรียนที่อยู่ในรูปของข้อมูลอิเล็กทรอนิกส์ผ่านระบบอินเตอร์เน็ตมีสิทธิขอจดทะเบียนและเสียภาษีมูลค่าเพิ่มได้
วันจันทร์ที่ 24 มกราคม 2565
ครม.อนุมัติหลักการให้กิจการหนังสือพิมพ์ นิตยสาร หรือตําราเรียนที่อยู่ในรูปของข้อมูลอิเล็กทรอนิกส์ผ่านระบบอินเตอร์เน็ตมีสิทธิขอจดทะเบียนและเสียภาษีมูลค่าเพิ่มได้
ครม.อนุมัติหลักการให้กิจการหนังสือพิมพ์ นิตยสาร หรือตําราเรียนที่อยู่ในรูปของข้อมูลอิเล็กทรอนิกส์ผ่านระบบอินเตอร์เน็ตมีสิทธิขอจดทะเบียนและเสียภาษีมูลค่าเพิ่มได้ สร้างความเท่าเทียมการเสียภาษีกับผู้ประกอบการในรูปแบบกระดาษ
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการกําหนดให้กิจการที่ได้รับยกเว้นภาษีมูลค่าเพิ่มเสียภาษีมูลค่าเพิ่มได้ (ฉบับที่..) พ.ศ. .... ซึ่งมีสาระสําคัญเป็นการกําหนดให้กิจการให้บริการหนังสือพิมพ์ นิตยสาร หรือตําราเรียนที่อยู่ในรูปของข้อมูลอิเล็กทรอนิกส์ผ่านระบบอินเทอร์เน็ตมีสิทธิแจ้งต่ออธิบดีกรมสรรพากรเพื่อขอจดทะเบียนและเสียภาษีมูลค่าเพิ่มได้ เพื่อให้เป็นไปในเกณฑ์เดียวกับกับกิจการหนังสือพิมพ์ นิตยสาร หรือตําราเรียนที่อยู่ในรูปของกระดาษ
ทั้งนี้ ในปัจจุบันกิจการหนังสือพิมพ์ นิตยสาร หรือตําราเรียนทั้งในรูปแบบกระดาษและบริการในรูปของข้อมูลอิเล็กทรอนิกส์ผ่านระบบอินเตอร์เน็ตเป็นกิจการที่ได้รับยกเว้นภาษีมูลค่าเพิ่ม (VAT) แต่มีข้อแตกต่างคือ ผู้ให้บริการในรูปของข้อมูลอิเล็กทรอนิกส์ฯ ไม่มีสิทธิแจ้งต่ออธิบดีกรมสรรพากรเพื่อขอจดทะเบียนภาษีมูลค่าเพิ่มได้ เนื่องจากไม่มีกฎหมายกําหนดให้ทําได้ ดังนั้น การให้สิทธิแก่ผู้ให้บริการในรูปของข้อมูลอิเล็กทรอนิกส์ฯ จึงเป็นการสร้างความเท่าเทียมในการเสียภาษีระหว่างผู้ประกอบการซึ่งประกอบธุรกิจเดียวกันแต่ช่องทางแตกต่างกัน
น.ส.ไตรศุลี กล่าวว่า การเป็นธุรกิจที่สามารถจดทะเบียนเสียภาษีมูลค่าเพิ่มได้นี้ จะทําให้ผู้ประกอบการมีโอกาสทางธุรกิจมากยิ่งขึ้น ทั้งโอกาสในการนําค่าใช้จ่ายต่าง ๆ ที่เกิดขึ้นในการประกอบธุรกิจมาขอคืนภาษีซื้อได้ ช่วยลดต้นทุนในการประกอบการลง ธุรกิจมีความน่าเชื่อมากขึ้น เพิ่มโอกาสในการขยายธุรกิจเนื่องจากสามารถออกใบกํากับภาษีให้แก่ผู้ซื้อได้
ทั้งนี้ กระทรวงการคลังได้พิจารณาการสูญเสียรายได้และประโยชน์ที่คาดว่าจะได้รับแล้ว ระบุว่าไม่ส่งผลกระทบต่อการจัดเก็บรายได้ของรัฐ เนื่องจากเป็นการกําหนดให้ผู้ให้บริการซึ่งได้รับการยกเว้นภาษีมูลค่าเพิ่มอยู่แล้วมีสิทธิขอจดทะเบียนภาษีมูลค่าเพิ่มได้ ไม่ใช่อัตราการลดภาษีหรือยกเว้นภาษี จึงไม่ก่อให้เกิดการสูญเสียรายได้ของรัฐแต่อย่างใด
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงวัฒนธรรม มอบถุงยังชีพเครื่องอุปโภคบริโภค ในโครงการปันน้ำใจ คนไทยไม่ทิ้งกัน
วันศุกร์ที่ 24 กันยายน 2564
ผู้ช่วยปลัดกระทรวงวัฒนธรรม มอบถุงยังชีพเครื่องอุปโภคบริโภค ในโครงการปันน้ําใจ คนไทยไม่ทิ้งกัน
ผู้ช่วยปลัดกระทรวงวัฒนธรรม มอบถุงยังชีพเครื่องอุปโภคบริโภค ในโครงการปันน้ําใจ คนไทยไม่ทิ้งกัน
วันที่ ๒๓ กันยายน ๒๕๖๔ เวลา ๑๑.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางโชติกา อัครกิจโสภากุล ผู้ช่วยปลัดกระทรวงวัฒนธรรม มอบถุงยังชีพเครื่องอุปโภคบริโภค ในโครงการปันน้ําใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จํากัด ให้แก่ นายซาฟีอี ยกยอคุณ ที่ปรึกษาคณะกรรมการมัสยิดสวนพลู เพื่อนําไปแจกจ่ายแก่เด็กและเยาวชน ประชาชนในชุมชนมุสลิมสวนพลู กรุงเทพฯ ที่ได้รับผลกระทบจากการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) โดยมีนางสุภัทร กิจเวช ผู้อํานวยการกองกลาง สํานักงานปลัดกระทรวงวัฒนธรรม ผู้บริหาร และทีมโครงการปันน้ําใจมัสยิดสวนพลู เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ. ลดระดับเตือนภัยโควิด-19 เหลือระดับ 3 ทั่วประเทศ แต่ยังคงระวังกลุ่มเสี่ยง 608
วันอังคารที่ 10 พฤษภาคม 2565
สธ. ลดระดับเตือนภัยโควิด-19 เหลือระดับ 3 ทั่วประเทศ แต่ยังคงระวังกลุ่มเสี่ยง 608
.....
กระทรวงสาธารณสุข (สธ.) เห็นชอบการประกาศลดระดับเตือนภัยโควิด-19 จากระดับ 4 เหลือระดับ 3 ทั่วประเทศ เนื่องจากสถานการณ์ภาพรวมในประเทศมีแนวโน้มลดลงชัดเจน เช่นเดียวกับทั่วโลกที่มีการลดระดับลง
.
คําแนะนําประชาชนในการเตือนภัยที่ระดับ 3 คือ
1.งดเข้าสถานบันเทิง เลี่ยงสถานที่ระบบปิด ที่มีการระบายอากาศไม่ดี รวมถึงสถานที่แออัด
2.กลุ่มเสี่ยง 608 หรือผู้ที่ได้รับวัคซีนไม่ครบตามเกณฑ์ (วัคซีน 3 เข็ม) ขอให้เลี่ยงการร่วมกิจกรรมที่มีคนจํานวนมาก
3.กลุ่มเสี่ยง 608 หรือผู้ที่ได้รับวัคซีนไม่ครบตามเกณฑ์ เลี่ยงใช้บริการขนส่งสาธารณะทุกประเภท
4.กลุ่มเสี่ยง 608 หรือผู้ที่ได้รับวัคซีนไม่ครบตามเกณฑ์ งดเดินทางไปต่างประเทศ ส่วนคนทั่วไปขอให้เลี่ยงการเดินทางฯ
.
และแม้สถานการณ์จะดีขึ้นตามลําดับ แต่ยังคงพบว่าผู้เสียชีวิตจากโรคโควิด-19 มักเป็นผู้สูงวัย 70 ปีขึ้นไป ที่ไม่ได้รับวัคซีน หรือไม่ได้รับวัคซีนเข็มกระตุ้นภายใน 3 เดือน ดังนั้น สธ. จึงเร่งฉีดวัคซีนในกลุ่ม 608 ต่อเนื่อง รวมถึงกลุ่มเด็กวัยเรียนที่จะเปิดภาคเรียนในเดือน พ.ค. 65 เช่นกัน
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-​“อลงกรณ์” เปิดงาน 18 ปี ศูนย์วิทยาศาสตร์ฮาลาล
วันศุกร์ที่ 13 สิงหาคม 2564
​“อลงกรณ์” เปิดงาน 18 ปี ศูนย์วิทยาศาสตร์ฮาลาล
​“อลงกรณ์” เปิดงาน 18 ปี ศูนย์วิทยาศาสตร์ฮาลาล จุฬาลงกรณ์มหาวิทยาลัยและศูนย์จําหน่ายสินค้าฮาลาล THA Shop เร่งเครื่องโครงการลงทุนดันไทยสู่ฮาลาลฮับฝ่าวิกฤตโควิด19 เจาะตลาด 48 ล้านล้านบาท จับกลุ่มเป้าหมายใหม่กว่า 2 พันล้านคน
วันนี้ (13 ส.ค. 64) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการส่งเสริมสินค้าและผลิตผลการเกษตรมาตรฐาน “ฮาลาล” เป็นประธานในพิธีเปิดงานครบรอบ 18 ปี ศูนย์วิทยาศาสตร์ฮาลาลจุฬาลงกรณ์มหาวิทยาลัย และเปิดศูนย์จําหน่ายสินค้าฮาลาลภายใต้ร้าน ธาช็อป (THA Shop) โดยมี รศ.ดร.วินัย ดะห์ลัน ผู้อํานวยการศูนย์วิทยาศาสตร์ฮาลาลฯ รศ.ดร. ปกรณ์ ปรียากร ผอ.สถาบันมาตรฐานฮาลาล คุณสมพล รัตนาภิบาล นายต่อศักดิ์ สุทธิชาติ ที่ปรึกษา ผอ.ศูนย์วิทยาศาสตร์ฮาลาล และผู้เข้าร่วมงานทางออนไลน์ ร่วมพิธีเปิดในครั้งนี้ ซึ่งภายในงานยังมีการนําเสนองานกิจกรรมเพื่อสังคม การสอนออนไลน์ การดําเนินงานของศูนย์บ่มเพาะวิสาหกิจของศูนย์วิทยาศาสตร์ฮาลาลจุฬาลงกรณ์มหาวิทยาลัย และการเสวนาแบบ Webinar ในหัวข้อ “ศักยภาพฮาลาล SME กับการฟื้นฟู เศรษฐกิจไทยในยุค COVID-19” โดยมี ดร.ชัชชาติ สิทธิพันธุ์ อดีตรัฐมนตรีว่าการกระทรวงคมนาคม และนายพงศ์พล ยอดเมืองเจริญ (ผู้ก่อตั้งบริษัท Tough&Tumble) ร่วมเสวนาในครั้งนี้ด้วย
นายอลงกรณ์ กล่าวเพิ่มเติมภายหลังจากเสร็จพิธีเปิดว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กําหนดนโยบายไทยแลนด์ฮาลาลฮับเพื่อให้ไทยเป็นประเทศผู้นําในการผลิตและส่งออกสินค้าอาหารและผลผลิตเกษตรมาตรฐานฮาลาลสู่ตลาดเป้าหมายใหม่กลุ่มประเทศมุสลิม 2,000 ล้านคน และผู้บริโภคสินค้าฮาลาลที่ไม่ใช่มุสลิมทั่วโลก โดยในปี 2020 ตลาดอาหารและเครื่องดื่มฮาลาลทั่วโลก มีมูลค่า 1,533,280 ล้านดอลลาร์สหรัฐ (48,004,350 ล้านบาท) และประเมินว่าจะเพิ่มขึ้นเป็น 2,285,190 ล้านดอลลาร์สหรัฐ (ราว 71,545,354 ล้านบาท) ในปี 2026 และมีอัตราการเติบโตเฉลี่ยปีละ 20% คิดเป็นมูลค่าเพิ่มปีละ 560 พันล้านดอลลาร์สหรัฐ (16.8 ล้านล้านบาท) ซึ่งเป็นตลาดใหม่ที่จะสามารถเพิ่มการส่งออกสร้างงานสร้างอาชีพใหม่ๆ สําหรับเกษตรกรและผู้ประกอบการของไทยในยุคโควิด19
ดังนั้น จึงมีการจัดตั้งคณะกรรมการส่งเสริมสินค้าและผลิตผลการเกษตรมาตรฐาน “ฮาลาล” บนความร่วมมือระหว่างคณะกรรมการกลางอิสลามแห่งประเทศไทย ศูนย์วิทยาศาสตร์จุฬาลงกรณ์มหาวิทยาลัย สถาบันมาตรฐานฐานฮาลาลแห่งประเทศไทย สถาบันฮาลาล มหาวิทยาลัยสงขลานครินทร์ สภาอุตสาหกรรมแห่งประเทศไทย หอการค้าไทยและสภาหอการค้าแห่งประเทศไทยโดยมีการกําหนดวิสัยทัศน์และแผนการพัฒนาฮาลาลเป็นแนวทางการขับเคลื่อนตั้งแต่ต้นน้ําถึงปลายน้ํา ตามยุทธศาสตร์ตลาดนําการผลิต ซึ่งมีความคืบหน้าของการส่งเสริมการลงทุนอุตสาหกรรมเกษตรฮาลาล (Halal AgriIndustry) อย่างน้อย 3 โครงการในพื้นที่ 3 จังหวัดภาคใต้ และกําลังหารือเรื่องการลงทุนและการขยายตลาดกับบริษัทใหญ่รายหนึ่งในตะวันออกกลางและเอเชียกลางต่อไป
รัฐบาลไทย-ข่าวทำเนียบรัฐบาล-เริ่มวันนี้! “กรุงไทย” เปิดขายพันธบัตรออมทรัพย์ฯ “ยิ่งออมยิ่งได้” ดอกเบี้ยสูงสุด 2.5% ต่อปี วงเงิน 4 หมื่นล้านบาท
วันจันทร์ที่ 12 กรกฎาคม 2564
เริ่มวันนี้! “กรุงไทย” เปิดขายพันธบัตรออมทรัพย์ฯ “ยิ่งออมยิ่งได้” ดอกเบี้ยสูงสุด 2.5% ต่อปี วงเงิน 4 หมื่นล้านบาท
“กรุงไทย” เปิดขายพันธบัตรออมทรัพย์พิเศษ รุ่นยิ่งออมยิ่งได้ อีก 2 รุ่น วงเงินรวม 4 หมื่นล้านบาท รับดอกเบี้ยสูงสุด 2.5% ต่อปี ซื้อง่ายผ่าน Krungthai NEXT และสาขาทั่วประเทศ ลงทุนขั้นต่ํา 1,000 บาท ไม่จํากัดวงเงินจองซื้อสูงสุด
“กรุงไทย” เปิดขายพันธบัตรออมทรัพย์พิเศษ รุ่นยิ่งออมยิ่งได้ อีก 2 รุ่น วงเงินรวม 4 หมื่นล้านบาท รับดอกเบี้ยสูงสุด 2.5% ต่อปี ซื้อง่ายผ่าน Krungthai NEXT และสาขาทั่วประเทศ ลงทุนขั้นต่ํา 1,000 บาท ไม่จํากัดวงเงินจองซื้อสูงสุด ตั้งแต่วันนี้ - 23 กรกฎาคมนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารได้เปิดจําหน่ายพันธบัตรออมทรัพย์พิเศษ ครั้งที่ 4 รุ่นยิ่งออมยิ่งได้ อีกจํานวน 2 รุ่น วงเงินรวม 40,000 ล้านบาท เพื่อสนับสนุนประชาชนและนักลงทุนเข้าถึงการลงทุนพันธบัตรรัฐบาลอย่างทั่วถึง ความเสี่ยงต่ํา ตอบโจทย์การออม ลงทุนขั้นต่ํา 1,000 บาท ไม่จํากัดวงเงินจองซื้อสูงสุด ตั้งแต่วันที่ 12 - 23 กรกฎาคม 2564 ดังนี้
1. พันธบัตรออมทรัพย์ยิ่งออมยิ่งได้ รุ่นอายุ 4 ปี วงเงิน 35,000 ล้านบาท จ่ายอัตราดอกเบี้ยแบบขั้นบันได ปีที่ 1 อัตราดอกเบี้ย 1.50% ต่อปี ปีที่ 2 อัตราดอกเบี้ย 1.70% ต่อปี ปีที่ 3 อัตราดอกเบี้ย 1.90% ต่อปี และปีที่ 4 อัตราดอกเบี้ย 2.50% ต่อปี คิดเป็นอัตราดอกเบี้ยเฉลี่ย 1.90% ต่อปี จําหน่ายให้กับบุคคลธรรมดา สัญชาติไทย หรือมีถิ่นที่อยู่ในประเทศไทย โดยสามารถซื้อได้ผ่านช่องทาง Krungthai NEXT ด้วยขั้นตอนง่ายๆ ได้แก่ 1) เลือกเมนู “บริการ” 2) เลือก "พันธบัตรออมทรัพย์" 3) เลือก”รุ่นพันธบัตรฯ" ที่ต้องการจอง 4) ระบุ "จํานวนหน่วยที่จองซื้อ" ตรวจสอบความถูกต้อง และ "ยืนยัน" การชําระเงิน หรือซื้อผ่านสาขาของธนาคารกรุงไทยทั่วประเทศ
2. พันธบัตรออมทรัพย์ยิ่งออมยิ่งได้ รุ่นอายุ 10 ปี วงเงิน 5,000 ล้านบาท จ่ายอัตราดอกเบี้ยคงที่ 2.20% ต่อปี จําหน่ายให้กับสภากาชาดไทย มูลนิธิสมาคม สหกรณ์วัด สถานศึกษาของรัฐ โรงพยาบาลของรัฐ และองค์กรอื่นที่ไม่มีวัตถุประสงค์แสวงหากําไร โดยจะจ่ายดอกเบี้ยทุก 6 เดือน
นอกจากนี้ เพื่อสนับสนุนและให้ประชาชนเข้าถึงการลงทุนพันธบัตรอย่างเท่าเทียมผ่านช่องทางดิจิทัล และเป็นทางเลือกในการออมของนักลงทุนรุ่นใหม่ ประชาชนและนักลงทุนยังสามารถซื้อพันธบัตรรุ่นวอลเล็ต สบม.รุ่นอื่น ๆ จากตลาดรอง ผ่านวอลเล็ต สบม.ในแอปฯ เป๋าตัง ด้วยขั้นตอนง่ายๆ เพียง 1) เลือก “ซื้อ/ขายพันธบัตร” 2) เลือกแถบ “ตลาดรอง“ และพันธบัตรที่ต้องการซื้อ 3) เลือกปุ่ม “ซื้อ”และระบุจําหน่วยหน่วยพันธบัตรที่ต้องการ 4) ยืนยันการซื้อพันธบัตร โดยสลิปจะถูกจัดเก็บในมือถือโดยอัตโนมัติ ทํารายการผ่าน วอลเล็ต สบม.ในแอปฯ เป๋าตัง ได้ทุกวัน ตลอด 24 ชั่วโมง
ทั้งนี้ ผู้ที่สนใจสามารถดูรายละเอียดเพิ่มเติมที่ www.krungthai.com หรือติดต่อ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-ธอส. ประมูลออนไลน์บ้านมือสอง 4.4 Grand Sale ขายได้สูงถึง 289 ล้านบาท!!
วันอังคารที่ 5 เมษายน 2565
ธอส. ประมูลออนไลน์บ้านมือสอง 4.4 Grand Sale  ขายได้สูงถึง 289 ล้านบาท!!
ธอส. เผยผลการจัดงานประมูลบ้านมือสองออนไลน์ 4.4 Grand Sale [up to 50%]  ผ่าน Application : G H Bank Smart NPA เปิดประมูลระหว่างเวลา 9.00-17.00 น. ขายได้ถึง 255 รายการ มูลค่ารวม 289 ล้านบาท
ธนาคารอาคารสงเคราะห์ เผยผลการจัดงานประมูลบ้านมือสองออนไลน์ 4.4 Grand Sale” [up to 50%] ผ่าน Application : G H Bank Smart NPA เปิดประมูลระหว่างเวลา 9.00-17.00 น. ขายได้ถึง 255 รายการ มูลค่ารวม 289 ล้านบาท แบ่งเป็น ทรัพย์ในพื้นที่กรุงเทพฯ และปริมณฑล 130 ล้านบาท และทรัพย์ในส่วนภูมิภาค159ล้านบาท โดยทรัพย์ที่ประมูลขายได้ในราคาต่ําที่สุด คือ ห้องชุดในกรุงเทพฯ ราคาเพียง 85,000 บาท เท่านั้น พิเศษ!! ผู้ชนะการประมูล สามารถรับสิทธิ์โปรโมชั่นสินเชื่อดอกเบี้ย 0% นานสูงสุด 24 เดือน และเข้าอยู่อาศัยได้ระหว่างผ่อนดาวน์ได้ เพียงชําระเงินประกันการเข้าอยู่อาศัยไม่ต่ํากว่า 1.5% ของราคาประมูล
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่วานนี้ (4 เมษายน 2565) ธอส.ได้จัดงานประมูลบ้านมือสองออนไลน์4.4 Grand Sale [up to 50%] ผ่าน Application : G H Bank Smart NPA ในระหว่างเวลา 09.00-17.00 น. ทั้งหมด 5 รอบ รอบละ 60 นาที ผลปรากฏว่า สามารถจําหน่ายบ้านมือสอง ธอส. ทั่วประเทศได้ 255 รายการ คิดเป็นจํานวนเงินรวม 289 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 106 รายการ จํานวนเงิน 130 ล้านบาท และทรัพย์ในส่วนภูมิภาค 149 รายการ จํานวนเงิน 159 ล้านบาท โดยทรัพย์ที่ประมูลขายได้ ในราคาต่ําที่สุด คือ ทรัพย์ประเภทห้องชุด ขนาดเนื้อที่ 26.98 ตารางเมตร ในโครงการสายไหมพูนสุข เขตบางเขน กรุงเทพฯ ปิดประมูลในราคาเพียง 85,000 บาท เท่านั้น ส่วนทรัพย์ที่ประมูลขายได้ในราคาสูงสุด คือ ทรัพย์ประเภทบ้านเดี่ยว 2 ชั้น ขนาดเนื้อที่ 104 ตารางวา ใน อ.ธัญบุรี จ.ปทุมธานี ปิดประมูลได้ในราคา 4,300,000 บาท เนื่องจากเป็นทรัพย์ที่ทําเลดี เดินทางได้ในหลายเส้นทางคมนาคม และใกล้แหล่งอํานวยความสะดวกมากมาย พิเศษ!! ผู้ที่ชนะการประมูลสามารถใช้ “ผลิตภัณฑ์สินเชื่อสําหรับทรัพย์ NPA” อัตราดอกเบี้ย 0% ต่อปี นานสูงสุด 24 เดือน และสามารถเข้าอยู่อาศัยได้ในระหว่างผ่อนดาวน์เพียงชําระเงินประกันการเข้าอยู่อาศัยไม่ต่ํากว่า 1.5% ของราคาประมูลได้
สําหรับผู้ที่พลาดการประมูลทรัพย์ NPA ของธนาคารในครั้งนี้ สามารถเข้าร่วมประมูลทรัพย์มือสองออนไลน์ ธอส. ได้อีกครั้ง ในงานมหกรรมครั้งใหญ่ของธนาคาร กับ “มหกรรมที่อยู่อาศัย อยู่ที่ไหนก็ซื้อบ้านได้ (Variety Home Virtual Fair)” ระหว่างวันที่ 30 เมษายน – 1 พฤษภาคม 2565 โดยจะมีทรัพย์เด่นทําเลดีมาเปิดประมูล เป็นจํานวนมาก ผู้ที่สนใจสามารถดาวน์โหลด Application : G H Bank Smart NPA และลงทะเบียนเพื่อรอเข้าร่วมประมูลออนไลน์กับ ธอส. ในครั้งต่อไปได้ทันทีโดยไม่มีค่าใช้จ่าย สอบถามข้อมูลเพิ่มเติมได้ที่ G H Bank Call Center โทร. 0-2645-9000 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ชื่นชมให้กำลังใจคณะผู้จัดการแข่งขันฟุตบอล-นักฟุตบอล “ศึกวันแดงเดือด” วันนี้ให้ประสบความสำเร็จ สร้างความสุขให้กองเชียร์ชาวไทย
วันอังคารที่ 12 กรกฎาคม 2565
โฆษกรัฐบาลเผย “นายกฯ” ชื่นชมให้กําลังใจคณะผู้จัดการแข่งขันฟุตบอล-นักฟุตบอล “ศึกวันแดงเดือด” วันนี้ให้ประสบความสําเร็จ สร้างความสุขให้กองเชียร์ชาวไทย
โฆษกรัฐบาลเผย “นายกฯ” ชื่นชมให้กําลังใจคณะผู้จัดการแข่งขันฟุตบอล-นักฟุตบอล “ศึกวันแดงเดือด” วันนี้ให้ประสบความสําเร็จ สร้างความสุขให้กองเชียร์ชาวไทย
วันที่ 12 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมคณะผู้จัดงานทุกคน ที่ช่วยกับขับเคลื่อนการแข่งขันฟุตบอลรายการ The Match Bangkok Century Cup 2022 แมตซ์พิเศษระหว่าง “แมนเชสเตอร์ ยูไนเต็ด” และ “ลิเวอร์พูล” ซึ่งจะเกิดในช่วงเย็นวันนี้ ณ สนามราชมังคลากีฬาสถาน หัวหมาก ถือเป็นการจัดกิจกรรมใหญ่ที่รวมกลุ่มผู้คนจํานวนมากเป็นครั้งแรก ภายหลังรัฐบาลผ่อนคลายมาตรการโควิด-19 สร้างความสุขให้คนไทย โดยนายกรัฐมนตรียังได้ส่งกําลังใจให้คณะผู้จัดงาน ให้การจัดงานสําเร็จด้วยดี สร้างความประทับใจต่อคณะนักฟุตบอลทั้งสองทีม รวมถึงแฟนคลับชาวไทยทุกคน
โฆษกประจําสํานักนายกรัฐมนตรีย้ํา รัฐบาลมีนโยบายผลักดัน ส่งเสริม สนับสนุนให้ประเทศไทยเป็นแลนด์มาร์ค ในการจัดกิจกรรม อีเว้นท์ สําคัญระดับโลก โดยเฉพาะการแข่งขันกีฬาในระดับนานาชาติ เพื่อแสดงให้เห็นถึงศักยภาพและความพร้อมของประเทศ รวมทั้งผลักดัน Soft Power ด้านกีฬาของไทย หวังให้ช่วยสร้างมูลค่าทางเศรษฐกิจ ก่อให้เกิดกระแสเงินหมุนเวียน ส่งเสริมอุตสาหกรรมการท่องเที่ยว สร้างรายได้เข้าประเทศ
“สําหรับผู้ที่จะเข้าร่วมชมการแข่งขันฟุตบอล The Match Bangkok Century Cup 2022 ขอให้เตรียมความพร้อม วางแผนในการเดินทาง โดย สน. หัวหมากแนะนําให้หลีกเลี่ยง ถนนรามคําแหง ถนนหลังราม ถนนหัวหมาก ไปใช้ทางเลี่ยง ถ.พระราม 9 ถ.ศรีนครินทร์-ร่มเกล้า และขอความกรุณาเดินทางโดยบริการสาธารณะ โดยนายกรัฐมนตรีฝากให้คอบอลทุกคนที่ไปชมติดขอบสนามระมัดระวังดูแลตัวเองตามมาตรการสาธารณสุข ขอให้ชมและเชียร์การแข่งขันอย่างสนุกมีน้ําใจนักกีฬา” นายธนกร กล่าว
รัฐบาลไทย-ข่าวทำเนียบรัฐบาล-Govt Spokesperson: Police reform bill now under Parliament’s deliberation
วันอาทิตย์ที่ 29 สิงหาคม 2564
Govt Spokesperson: Police reform bill now under Parliament’s deliberation
Govt Spokesperson: Police reform bill now under Parliament’s deliberation
August 27, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged the public outcry for police reform, and affirmed the Government’s commitment to undertake reform of the Royal Thai Police in accordance with Section 258 of the Constitution (B.E. 2560) on national reform in justice process. At present, the draft National Police Act, B.E. ... is now under the deliberation of the Joint Committee of the Parliament. The Prime Minister emphasizes that strong justice process is a pillar of national administration, and has instructed the Royal Thai Police to implement the urgent phase of reform in 7 aspects, that is, 1) structure of police official positions; 2) human resources management; 3) inquiry system and law enforcement; 4) adoption of technology to support safeguarding work; 5) promotion of public engagement; 6) monitoring of duty performance to ensure transparency; and 7) police welfares.
With regard to the overview of an amendment of the police bill, the cabinet has approved in principle the draft National Police Act (No. ...), B.E. ..., proposed by National Reform Committee in Justice Process (Police). A scrutiny committee, chaired by Dr. Meechai Ruchapan, was then appointed to scrutinize and draft 2 bills, namely, the National Police Act, B.E. ..., and the Criminal Inquiry Act, B.E. .... On January 19, 2021, the cabinet approved the draft National Police Act, B.E. ..., which has already been reviewed by Office of the Council of State, and ordered the draft bill to be forwarded to the Parliament. On February 24, 2021, the Joint Committee of the Parliament, in its 4thmeeting, has made approval to the principle of the bill, and set up a sub-committee, who has met 11 times so far, to deliberate the draft bill.
According to the Government Spokesperson, the initiative of the Prime Minister to reform the Royal Thai Police demonstrates the Government’s commitment to do so for the best interest of the Thai people. Every person is subject to the law, including law enforcement officials. So, the public can rest assured that police officers who are offenders themselves will also be subject to penalties according to the law.
รัฐบาลไทย-ข่าวทำเนียบรัฐบาล-รมว.สุชาติ พบปะเอกอัครราชทูต ณ กรุงอาบูดาบีหารือขยายตลาด พร้อมขอบคุณที่ช่วยดูแลแรงงานไทย
วันพุธที่ 8 ธันวาคม 2564
รมว.สุชาติ พบปะเอกอัครราชทูต ณ กรุงอาบูดาบีหารือขยายตลาด พร้อมขอบคุณที่ช่วยดูแลแรงงานไทย
. .
เมื่อวันที่ 8 ธันวาคม 2564 นายสุชาติ ชมกลิ่น รัฐมนตรีว่าการกระทรวงแรงงาน และคณะ พบปะและหารือข้อราชการด้านแรงงานกับ นายวราวุธ ภู่อภิญญา เอกอัครราชทูต ณ กรุงอาบูดาบี โดยมี พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นางปลิดา ร่วมคํา อัครราชทูตที่ปรึกษา (ฝ่ายแรงงาน) พร้อมด้วยผู้บริหารระดับสูงกระทรวงแรงงาน เข้าร่วมด้วย ณ สถานเอกอัครราชทูต ณ กรุงอาบูดาบี ประเทศสหรัฐอาหรับเอมิเรตส์โดย รมว.สุชาติ กล่าวว่า รัฐบาล โดยท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มอบหมายให้ผมในฐานะรัฐมนตรีว่าการกระทรวงแรงงาน เดินทางมาพบปะหารือและเปลี่ยนข้อราชการด้านแรงงานกับท่านเอกอัครราชทูต ในนามกระทรวงแรงงานขอขอบคุณท่านเอกอัครราชทูต ที่ให้การดูแลท่านอัครราชทูตที่ปรึกษา และเจ้าหน้าที่ของฝ่ายแรงงาน รวมถึงดูแลแรงงานไทยในสหรัฐอาหรับเอมิเรตส์ ให้มีชีวิตความเป็นอยู่ที่เหมาะสม ได้รับการคุ้มครองสิทธิตามกฎหมาย รวมทั้งขอบคุณที่ท่านเอกอัครราชทูต เรียนเชิญให้เป็นประธานงานฉลองความสัมพันธ์ไทย - ยูเออี ครบรอบ 45 ปีขึ้นในวันที่ 9 ธันวาคมนี้ เวลา 19.30 น. ที่ Thai Pavilion ซึ่งจะเป็นโอกาสอันดีที่จะได้ส่งเสริมความร่วมมือด้านแรงงาน รวมถึง ประชาสัมพันธ์ถึงฝีมือและความสามารถของแรงงานไทย ผลักดันการขยายตลาดแรงงาน สร้างงาน สร้างอาชีพให้แก่คนไทย ซึ่งจะนํารายได้กลับสู่ประเทศไทย
ทั้งสองฝ่ายยังได้หารือถึงความเป็นไปได้ในโอกาสของแรงงานไทยในการมาทํางานสหรัฐอาหรับเอมิเรตส์ เนื่องจากแรงงานไทยเป็นที่ยอมรับของสหรัฐอาหรับเอมิเรตส์ โดยเฉพาะสาขางานภาคธุรกิจบริการ เช่น นวด/สปา พ่อครัว แม่ครัวไทย ฯลฯ ซึ่งยูเออีเองเป็นประเทศที่ต้องการแรงงานต่างชาติสูงในหลายภาคส่วน และโดยเฉพาะสาขาที่แรงงานไทยเป็นที่ยอมรับ จึงเห็นควรให้มีโครงการความร่วมมือและหารือถึงความเป็นไปได้ในการจัดส่งแรงงานไทยมาทํางานในยูเออี ในการกําหนดโควตานําเข้าแรงงานโดยเฉพาะในภาคธุรกิจบริการ ที่แรงงานไทยมีความสามารถและศักยภาพสูง เพื่อให้แรงงานไทยมีสัดส่วนในตลาดแรงงานยูเออีเพิ่มมากขึ้น ซึ่งจะเป็นการแก้ไขปัญหาแรงงานลักลอบทํางานผิดกฎหมายได้อีกด้วย รวมถึง สานต่อการพิจารณาปรับปรุงแก้ไข MOU การจัดส่งแรงงานไทยไปทํางานใน UAE ซึ่งอยู่ระหว่างการเจรจาระหว่างกรมการจัดหางาน และกระทรวงทรัพยากรมนุษย์ และส่งเสริมการจ้างงานสหรัฐอาหรับเอมิเรตส์ รวมทั้งการสนับสนุนกิจกรรมของสถานเอกอัครราชทูตเพื่อพัฒนาประเทศไทย ตามแผนยุทธศาสตร์ชาติ 20 ปี อีกด้วย
รัฐบาลไทย-ข่าวทำเนียบรัฐบาล-​ลดภาษีรถประจำปีแก่ผู้ประกอบอาชีพขับรถรับจ้างสาธารณะ
วันพฤหัสบดีที่ 18 สิงหาคม 2565
​ลดภาษีรถประจําปีแก่ผู้ประกอบอาชีพขับรถรับจ้างสาธารณะ
วันพฤหัสบดีที่ 18 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลแบ่งเบาภาระกลุ่มรถรับจ้าง โดยอนุมัติหลักการร่าง พ.ร.ฎ.
ซึ่งเป็นการกําหนดให้ลดอัตราภาษีรถประจําปีสําหรับรถยนต์รับจ้าง รถยนต์รับจ้างสามล้อ
และรถจักรยานยนต์สาธารณะ ที่ครบกําหนดเสียภาษีรถประจําปีระหว่างวันที่ 1 ต.ค.2565 – 30 ก.ย.2566
ลงร้อยละ 90 ของอัตราภาษีประจําปีท้าย พ.ร.บ.รถยนต์ พ.ศ.2522 ดังนี้ รถแท็กซี่ น้ําหนัก 1,300 กก.
เดิมเสียภาษี 685 บาท เหลือ 68.50 บาท น้ําหนักรถ 2,000 กก. เดิม 1,060 บาท ลดเหลือ 106 บาท
รถสามล้อ น้ําหนัก 500 กก. เดิม 185 บาท ลดเหลือ 18.50 บาท และรถจักรยานยนต์สาธารณะ เดิม 100
บาท ลดเหลือ 10 บาทเพื่อบรรเทาความเดือดร้อนและภาระค่าใช้จ่ายให้ผู้ขับรถสาธารณะมีเงินทุนหมุนเวียนในการประกอบอาชีพเพิ่
มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.เฮ้ง ห่วงน้ำท่วม สั่งหน่วยงานระดมช่วยเหลือแรงงาน สถานประกอบการ เร่งด่วน!
วันจันทร์ที่ 27 กันยายน 2564
รมว.เฮ้ง ห่วงน้ําท่วม สั่งหน่วยงานระดมช่วยเหลือแรงงาน สถานประกอบการ เร่งด่วน!
- -
เมื่อวันที่ 27 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวถึงความคืบหน้าการให้ความช่วยเหลือกรณีสถานการณ์น้ําท่วมในพื้นที่หลายจังหวัดจากอิทธิพลพายุโซนร้อน “เตี้ยนหมู่” ตั้งแต่วันที่ 23 กันยายนที่ผ่านมาจนถึงปัจจุบัน ส่งผลให้เกิดน้ําท่วมฉับพลัน น้ําป่าไหลหลาก จนทําให้มีผู้ได้รับความเดือดร้อนเป็นจํานวนมาก ว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน มีความห่วงใยผู้ใช้แรงงานและประชาชนทั่วไปทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ํา การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง ผมจึงได้กําชับให้หน่วยงานในสังกัดแต่ละจังหวัดที่ได้รับผลกระทบ เร่งบูรณาการสนับสนุนความช่วยเหลือผู้ใช้แรงงาน ลูกจ้างผู้ประกันตน และประชาชนในพื้นที่ที่ได้รับความเดือดร้อนกับทางจังหวัดในแต่ละจังหวัด โดยเฉพาะการเคลื่อนย้ายประชาชนไปในสถานที่ที่ปลอดภัย จัดที่พักพิงชั่วคราว และสนับสนุนเครื่องอุปโภคบริโภคของใช้ที่จําเป็นเพื่อบรรเทาความเดือดร้อนในเบื้องต้น
นายสุชาติ ยังกล่าวถึงมาตรการช่วยเหลือผู้ประสบอุทกภัยของกระทรวงแรงงาน โดยแบ่งเป็น 3 ระยะคือ 1) ระยะก่อนเกิดภัย เฝ้าระวังติดตามสถานการณ์ เฝ้าระวังสถานประกอบการที่ได้รับผลกระทบ และมีแนวโน้มจะมีการเลิกจ้าง จัดเตรียม จัดหาแรงงานที่มีความรู้ทางเทคนิค จัดเตรียมวิทยากรฝึกอาชีพในสาขาที่มีความจําเป็น เพื่อระดมสรรพกําลังทั้งเครื่องมือ อุปกรณ์ กําลังคน ผู้เชี่ยวชาญเฉพาะด้าน แจ้งเตือนและประชาสัมพันธ์ข่าวสารไปยังสถานประกอบการผ่านสื่อต่างๆ จัดทําแผนรองรับและดําเนินการตามแผน สํารวจ จัดเตรียม จัดหา ความพร้อมของอุปกรณ์ เครื่องมือ บุคลากร และยานพาหนะเพื่อใช้ในการให้ความช่วยเหลือ จัดทําสุขาลอยน้ํา เป็นต้นตรวจสถานประกอบกิจการให้ปฏิบัติตามกฎหมายความปลอดภัยในการทํางาน 2) ระยะเกิดภัย จัดเตรียมแผนการตรวจสอบข้อมูลแรงงานที่ได้รับผลกระทบจากสาธารณภัยเพื่อให้การช่วยเหลือคุ้มครองตามกฎหมายแรงงาน สิทธิประโยชน์กรณีว่างงานแก่ผู้ประกันตนกรณีนายจ้างหยุดให้บริการชั่วคราวเนื่องจากเหตุสุดวิสัย และ 3) ระยะฟื้นฟูภายหลังน้ําลด การออกประกาศขอความร่วมมือจากสถานประกอบการให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางาน ให้บริการจัดหางานและส่งเสริมการประกอบอาชีพ โครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สามารถดํารงชีพได้หลังจากน้ําลดและรอการฟื้นฟู จัดหน่วยให้บริการซ่อมอุปกรณ์เครื่องใช้ไฟฟ้า และเครื่องยนต์เล็กเพื่อการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย รวมถึงตรวจสอบความปลอดภัยของสายไฟภายในบ้าน ดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ําลด จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ เป็นต้น
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกรัฐมนตรี" ห่วงใยพี่น้องชาวสุราษฎร์-นครศรีฯ สั่งการส่วนราชการให้ความช่วยเหลือเร่งด่วน
วันอังคารที่ 5 เมษายน 2565
โฆษกรัฐบาล เผย "นายกรัฐมนตรี" ห่วงใยพี่น้องชาวสุราษฎร์-นครศรีฯ สั่งการส่วนราชการให้ความช่วยเหลือเร่งด่วน
โฆษกรัฐบาล เผย "นายกรัฐมนตรี" ห่วงใยพี่น้องชาวสุราษฎร์-นครศรีฯ สั่งการส่วนราชการให้ความช่วยเหลือเร่งด่วน พร้อมแจ้งเตือนประชาชนพื้นที่ภาคใต้ 8 จังหวัด เตรียมรับมือ น้ําท่วมฉับพลัน - น้ําป่าไหลหลาก 5-8 เมษายน นี้
วันนี้ (5 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยพี่น้องประชาชนในพื้นที่จังหวัดสุราษฎร์ธานีและชาวนครศรีธรรมราช หลังได้รับรายงานฝนตกหนักในพื้นที่ภาคใต้ ส่งผลกระทบทําให้เกิดน้ําท่วมฉับพลัน น้ําป่าไหลหลาก ในพื้นที่จังหวัดสุราษฎร์ธานี จํานวน 2 อําเภอ ได้แก่ อําเภอดอนสัก และอําเภอกาญจนดิษฐ์ รวม 4 ตําบล 16 หมู่บ้าน ราษฎรได้รับผลกระทบ จํานวน 38 ครัวเรือน และพื้นที่ อ.สิชล จ.นครศรีธรรมราช บริเวณ บ้านเขาฝ้าย มีน้ําเอ่อล้นท่วมถนน รถไม่สามารถสัญจรไปมาได้ รวมทั้งทางเข้า บ้านน้ําร้อน หมู่ 1 ต.สี่ขีด อ.สิชล ตัดขาดเรียบร้อย ไม่สามารถสัญจรไปมาได้
นายธนกรฯ กล่าวว่า นายกรัฐมนตรีสั่งการศูนย์บัญชาการเหตุการณ์ อุทกภัย วาตภัย และดินถล่มของทั้งสองจังหวัด เน้นย้ําให้อําเภอและหน่วยงานที่เกี่ยวข้องดําเนินการ แจ้งเตือนทุกอําเภอ และสั่งการให้หน่วยงานที่เกี่ยวข้องเฝ้าระวังติดตามสถานการณ์น้ําท่วมฉับพลันน้ําป่าไหลหลาก อย่างใกล้ชิด พร้อมให้ความช่วยเหลืออพยพประชาชนที่ประสบภัยอย่างเร่งด่วน ควบคู่กับเร่งสํารวจความเสียหาย ให้ความช่วยเหลือผู้ประสบภัยตามระเบียบทางราชการโดยเร็วต่อไป ทั้งนี้ แนวโน้มสถานการณ์ขณะนี้ยังมีฝนตกต่อเนื่องในพื้นที่ภาคใต้ เตือนประชาชนเฝ้าระวังพื้นที่เสี่ยงน้ําท่วมฉับพลัน น้ําป่าไหลหลาก ในช่วงวันที่ 5-8 เมษายน 2565 บริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส
“นายกรัฐมนตรีขอให้ประชาชนทุกคนระมัดระวังรักษาสุขภาพ ช่วงนี้อากาศเปลี่ยนแปลงทั้งร้อนและหนาวรวมถึงฝนตกหนักในพื้นที่ภาคใต้ ขอให้ติดตามการแจ้งเตือนจากส่วนราชการอย่างใกล้ชิด ขอให้เจ้าหน้าที่ในพื้นที่โดยเฉพาะส่วนท้องถิ่นซึ่งเป็นข้าราชการส่วนหน้าคอยให้ความช่วยเหลือประชาชนในพื้นที่ให้ได้รับผลกระทบจากสถานการณ์ให้น้อยที่สุด อะไรที่เป็นการแบ่งเบาความเดือดร้อนของประชาชนขอให้เร่งดําเนินการทันที ต้องประชาสัมพันธ์แจ้งเตือนล่วงหน้าให้ประชาชน เตรียมพร้อมในการอพยพได้ทันท่วงทีหากเกิดสถานการณ์ ” โฆษกประจําสํานักนายกรัฐมนตรี กล่าว
................................
รัฐบาลไทย-ข่าวทำเนียบรัฐบาล-ครม.ขยายเวลายกเว้นค่าธรรมเนียมรายปีสถานประกอบการเพื่อสุขภาพออกไปอีก 1 ปี และยกเว้นค่าธรรมเนียมสถานดูแลผู้สูงอายุ 2 ปี คาดรัฐสูญรายได้ 6.64 ล้านบาท
วันอังคารที่ 13 กรกฎาคม 2564
ครม.ขยายเวลายกเว้นค่าธรรมเนียมรายปีสถานประกอบการเพื่อสุขภาพออกไปอีก 1 ปี และยกเว้นค่าธรรมเนียมสถานดูแลผู้สูงอายุ 2 ปี คาดรัฐสูญรายได้ 6.64 ล้านบาท
ครม.ขยายเวลายกเว้นค่าธรรมเนียมรายปีสถานประกอบการเพื่อสุขภาพออกไปอีก 1 ปี และยกเว้นค่าธรรมเนียมสถานดูแลผู้สูงอายุ 2 ปี คาดรัฐสูญรายได้ 6.64 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติหลักการร่างกฎกระทรวงยกเว้นค่าธรรมเนียมการประกอบกิจการสถานประกอบการเพื่อสุขภาพรายปี ซึ่งมีสาระสําคัญเป็นการกําหนดให้ยกเว้นค่าธรรมเนียมการประกอบกิจการสถานประกอบการเพื่อสุขภาพรายปีแก่ผู้รับอนุญาตประกอบกิจการสปาและกิจการนวดเพื่อสุขภาพหรือเพื่อเสริมความงามออกไปอีกเป็นระยะเวลา 1 ปี
ทั้งนี้ ตั้งแต่วันที่ 18มีนาคม 2564 ถึงวันที่ 17 มีนาคม2565 และกําหนดให้ยกเว้นค่าธรรมเนียมการประกอบกิจการแก่การดูแลผู้สูงอายุหรือผู้มีภาวะพึ่งพิงแก่ผู้รับอนุญาตประกอบกิจการการดูแลผู้สูงอายุหรือผู้มีภาวะพึ่งพิงเป็นระยะเวลา 2 ปี นับตั้งแต่ร่างกฎกระทรวงฉบับนี้มีผลบังคับใช้
สําหรับค่าธรรมเนียมกิจการสปาอยู่ที่ปีละ 1,000 บาท กิจการนวดเพื่อสุขภาพหรือเสริมความงามปีละ 500 บาท และกิจการการดูแลผู้สูงอายุหรือผู้มีภาวะพึ่งพิงโดยมีการพักค้างคืนปีละ 1,000 บาท โดยมีสถานประกอบการประเภทกิจการสปาจํานวน 905 แห่ง กิจการนวดเพื่อสุขภาพและเพื่อเสริมความงาม จําวน 10,934 แห่ง และกิจการการดูแลผู้สูงอายุหรือผู้มีภาวะพึ่งพิง จํานวน 138 แห่ง
ประมาณการว่าจะทําให้รัฐสูญเสียรายได้จากการเรียกเก็บค่าธรรมเนียมในครั้งนี้รวมเป็นเงินทั้งสิ้น 6,640,000 บาท แต่จะเป็นการช่วยเหลือเยียวยาและลดภาระและบรรเทาผลกระทบให้แก่ผู้ประกอบการกิจการสถานประกอบการเพื่อสุขภาพที่ได้รับผลกระทบจากการระบาดของโรคติดเชื้อไวรัสโคโรนา 2019(โควิด-19) ซึ่งจะส่งผลดีต่อระบบเศรษฐกิจต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ พอใจGoogle ชี้ทิศทางการท่องเที่ยวในประเทศไทยเป็นที่สนใจ พร้อมกำชับสั่งการหน่วยงานที่เกี่ยวข้องปรับยุทธศาสตร์การท่องเที่ยวให้เท่าทันตามทิศทางรูปแบบการท่องเที่ยวในปัจจุบัน
วันเสาร์ที่ 18 มิถุนายน 2565
โฆษกรัฐบาลเผยนายกฯ พอใจGoogle ชี้ทิศทางการท่องเที่ยวในประเทศไทยเป็นที่สนใจ พร้อมกําชับสั่งการหน่วยงานที่เกี่ยวข้องปรับยุทธศาสตร์การท่องเที่ยวให้เท่าทันตามทิศทางรูปแบบการท่องเที่ยวในปัจจุบัน
โฆษกรัฐบาลเผยนายกฯ พอใจGoogle ชี้ทิศทางการท่องเที่ยวในประเทศไทยเป็นที่สนใจ พร้อมกําชับสั่งการหน่วยงานที่เกี่ยวข้องปรับยุทธศาสตร์การท่องเที่ยวให้เท่าทันตามทิศทางรูปแบบการท่องเที่ยวในปัจจุบัน
วันนี้ (18 มิ.ย. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนที่ร่วมทํางานส่งเสริมอุตสาหกรรมการท่องเที่ยวของไทยให้เป็นที่สนใจของนักท่องเที่ยวทั่วโลก จนภาคเอกชนระดับโลกอย่าง Google ประกาศว่าทิศทางภาคการท่องเที่ยวไทยว่ามีแนวโน้มฟื้นตัวอย่างเห็นได้ชัด ซึ่งเป็นผลจากการพบว่ามีผู้ค้นหาข้อมูลเกี่ยวกับประเทศไทยเพิ่มขึ้น
โฆษกประจําสํานักนายกรัฐมนตรี กล่าวว่า ในการประชุม Google Hotelier Summit 2022 ที่กรุงเทพมหานคร โดยในการประชุมได้เปิดเผยทิศทางของอุตสาหกรรมการท่องเที่ยวในภูมิภาค ซึ่ง Google พบว่า ภาคการท่องเที่ยวในภูมิภาคเริ่มมีสัญญาณฟื้นตัว โดยในส่วนของท่องเที่ยวไทยเริ่มมีการฟื้นตัวขึ้นอย่างเห็นได้ชัด หลังภาครัฐยกเลิกการระบบลงทะเบียนในระบบ Test & Go ตั้งแต่วันที่ 1 พฤษภาคม 2565 ซึ่งจากข้อมูลการค้นหาของ Google พบว่า มีผู้ค้นหาข้อมูลเกี่ยวกับประเทศไทยเพิ่มขึ้นอย่างมีนัยสําคัญ
โฆษกประจําสํานักนายกรัฐมนตรี กล่าวเพิ่มเติมว่า ท่ามกลางสถานการณ์การแพร่ระบาดโรคโควิด-19 ที่คลี่คลายลง การท่องเที่ยวแห่งประเทศไทยพบว่า แนวโน้มของผู้คนที่เริ่มกลับมาเดินทางอีกครั้งมีแนวโน้มการท่องเที่ยวพร้อมกับทํางานควบคู่กัน โดยนักท่องเที่ยวมีความสนใจในเรื่องความยั่งยืน และสนใจในนวัตกรรมและเทคโนโลยีดิจิทัลที่เป็นมิตรต่อสิ่งแวดล้อม
“การฟื้นตัวของภาคการท่องเที่ยวนี้ สะท้อนถึงความสําเร็จในการกําหนดนโยบายด้านการท่องเที่ยวของรัฐบาล ซึ่งส่งเสริมการฟื้นตัวของภาคการท่องเที่ยว ร่วมกับการปรับมาตรการด้านสาธารณสุขตามสถานการณ์การแพร่ระบาดโรคโควิด-19 ที่คลี่คลายลง ซึ่งเป็นไปตามการสั่งงานของนายกรัฐมนตรี รวมทั้ง นายกรัฐมนตรีเห็นถึงการเปลี่ยนแปลงของทิศทางอุตสาหกรรมการท่องเที่ยว โดยได้กําชับให้หน่วยงานที่เกี่ยวข้อง ปรับยุทธศาสตร์ เตรียมรับมือ และปรับตัว พร้อมเปลี่ยนแปลงสู่แนวโน้มการท่องเที่ยวตามรูปแบบ รวมทั้งพร้อมสนับสนุนการเป็น R&D Tourism ยกระดับห่วงโซ่อุปทานอุตสาหกรรมท่องเที่ยวให้สอดคล้องและใช้ประโยชน์จากการเปลี่ยนแปลงดิจิทัล”
รัฐบาลไทย-ข่าวทำเนียบรัฐบาล-เตือนภัย คนหางานเกษตรตามฤดูกาลเกาหลี จ่ายเงินค่าอบรมหลายหมื่นแต่ไม่ได้บิน ร้องกกจ.ตรวจสอบ พบไม่ใช่บริษัทจัดหางาน
วันเสาร์ที่ 2 กรกฎาคม 2565
เตือนภัย คนหางานเกษตรตามฤดูกาลเกาหลี จ่ายเงินค่าอบรมหลายหมื่นแต่ไม่ได้บิน ร้องกกจ.ตรวจสอบ พบไม่ใช่บริษัทจัดหางาน
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานได้รับการสอบถามจากประชาชน คนหางานที่ต้องการเดินทางไปทํางานต่างประเทศจํานวนมาก
ถึงกรณีบริษัทเอกชนแห่งหนึ่งทางภาคเหนือ โฆษณาเชิญชวนให้ผู้สนใจเข้ามาสมัครงาน เพื่อไปทํางานภาคเกษตรตามฤดูกาลในสาธารณรัฐเกาหลีผ่านสื่อสังคมออนไลน์ โดยอ้างว่าบริษัทเป็นผู้แทนนายจ้างในเมืองท้องถิ่นของประเทศเกาหลี และรับสมัครผู้เข้าอบรมเรียนรู้ภาษา วัฒนธรรมเกาหลี เพื่อไปทํางานภาคเกษตรตามฤดูกาล โดยเก็บค่าใช้จ่ายจากผู้เข้าอบรม และค่าดําเนินการทั้งสิ้นประมาณ 6 หมื่นบาท ซึ่งจากการตรวจสอบข้อมูลทางทะเบียนระบบอิเล็กทรอนิกส์กองทะเบียนจัดหางานและคุ้มครองคนหางาน ปรากฏว่าบริษัทดังกล่าวไม่ได้รับอนุญาตจัดหางานให้คนหางานเพื่อไปทํางานต่างประเทศจากนายทะเบียนจัดหางานกลาง และผู้ที่จ่ายเงินให้กับบริษัทดังกล่าวยังไม่มีใครได้เดินทางไปทํางานที่เกาหลีตามที่บริษัทกล่าวอ้าง
“กรมการจัดหางานขอแจ้งให้ทราบว่า การจะจัดส่งแรงงานไปทํางานภาคเกษตรตามฤดูกาลที่ประเทศเกาหลีได้ต้องทําข้อตกลง (MOU) ระหว่างกระทรวงแรงงานและเมืองท้องถิ่นของประเทศเกาหลีให้เสร็จสิ้นเสียก่อน ซึ่งขณะนี้อยู่ระหว่างดําเนินการ ยังไม่มีการทํา MOU แต่อย่างใด ที่สําคัญการจัดส่งแรงงานเกษตรตามฤดูกาลจะเป็นการจัดส่งในลักษณะรัฐต่อรัฐ โดยกรมการจัดหางานจัดส่งเท่านั้น และงานเกษตรตามฤดูกาลเป็นงานระยะสั้น 6 – 8 เดือน เมื่อครบสัญญาจ้างแรงงานไทยจะต้องกลับประเทศ ดังนั้นนายจ้างจึงไม่เน้นด้านภาษา” อธิบดีกรมการจัดหางานกล่าว
ทั้งนี้ ขอให้ผู้สนใจติดตามข่าวสารจากกองบริหารแรงงานไทยไปต่างประเทศ ผ่านเว็บไซต์ doe.go.th/overseas เพื่อป้องกันการถูกหลอกลวง หรือสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือกองบริหารแรงงานไทยไปต่างประเทศ ฝ่ายจัดส่งไปทํางานสาธารณรัฐเกาหลี EPS โทร 0 2245 6716 , 0 2245 9429
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ขอบคุณประชาชนร่วมใจกันฉีดวัคซีนป้องกันโควิด - 19 ช่วงสงกรานต์ยอดพุ่ง เฉลี่ย 60,000 โดสต่อวัน ตั้งเป้าเข็มกระตุ้นที่ร้อยละ 80
วันศุกร์ที่ 22 เมษายน 2565
โฆษกรัฐบาลเผย "นายกฯ" ขอบคุณประชาชนร่วมใจกันฉีดวัคซีนป้องกันโควิด - 19 ช่วงสงกรานต์ยอดพุ่ง เฉลี่ย 60,000 โดสต่อวัน ตั้งเป้าเข็มกระตุ้นที่ร้อยละ 80
โฆษกรัฐบาลเผย "นายกฯ" ขอบคุณประชาชนร่วมใจกันฉีดวัคซีนป้องกันโควิด - 19 ช่วงสงกรานต์ยอดพุ่ง เฉลี่ย 60,000 โดสต่อวัน ตั้งเป้าเข็มกระตุ้นที่ร้อยละ 80  สร้างภูมิคุ้มกัน ลดอัตราการติดเชื้อ ลดความรุนแรงของอาการและการเสียชีวิตจากโควิด - 19
วันนี้ (22 เม.ย.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ร่วมใจกันฉีดวัคป้องกันโควิด-19 ในช่วงเทศกาลสงกรานต์ ที่ผ่านมา ยอดเพิ่มขึ้น โดยเป็นการฉีดวัคซีนในโรงพยาบาลเฉลี่ย 60,000 โดสต่อวัน ไม่รวมยอดการฉีดวัคซีนจากโรงพยาบาลส่งเสริมสุขภาพตําบล (รพ.สต.) ซึ่งขณะนี้อยู่ระหว่างดําเนินการรายงานเข้าระบบ จากการติดตามการดําเนินงานพบว่า การใช้กลไก รพ.สต. เพื่อส่งเสริมการฉีดวัคซีนโควิด - 19 ในช่วงเทศกาลสงกรานต์ ทําให้มีจํานวนผู้เข้ารับวัคซีนเพิ่มมากขึ้น โดยเฉพาะผู้สูงอายุที่ลูกหลานพามาฉีดวัคซีน ณ รพ.สต. ใกล้บ้าน รวมถึงบางจังหวัดที่ได้ใช้กลยุทธ์พาเข็มไปหาแขนและมีการสื่อสารทําความเข้าใจเกี่ยวกับข้อกังวลในผลข้างเคียงของวัคซีน ทําให้พบว่าปัจจุบันการฉีดวัคซีนเข็มกระตุ้นมีความครอบคลุมถึง ร้อยละ 36 เฉพาะกลุ่มผู้สูงอายุฉีดเข็มกระตุ้นครอบคลุมร้อยละ 39.4 โดยตั้งเป้าหมายไว้ที่ร้อยละ 80 เพื่อลดอัตราการติดเชื้อ ลดความรุนแรงของอาการและการเสียชีวิตจากโรคโควิด – 19
“อย่างไรก็ตามนายกรัฐมนตรี ย้งห่วงใยสถานการณ์การแพร่ระบาดของโรคติดต่อเชื้อไวรัสโคโรน่า 2019 (โควิด-19) ในประเทศไทยที่ขณะนี้ยังพบว่ามีผู้ติดเชื้อรายวันเพิ่มขึ้นในระดับทรงตัวสูงอยู่ในหลักหมื่นจึงเน้นย้ําให้ประชาชนทุกกลุ่มให้ความสําคัญกับการรีบเข้ารับการฉีดวัคซีนเข็มกระตุ้นโดยเร็ว เพื่อสร้างภูมิคุ้มกันและประชาชนสามารถอยู่กับโควิดได้อย่างปลอดภัยและเศรษฐกิจสามารถขับเคลื่อนเดินหน้าต่อไปได้ ซึ่งรัฐบาลก็จะมีการพิจารณาปรับมาตรการต่าง ๆ ให้สอดคล้องกับสถานการณ์ที่เกิดขึ้นโดยคํานึงถึงประโยชน์ของประชาชนและประเทศเป็นสําคัญ โดยล่าสุดจํานวนการได้รับวัคซีนสะสม ตั้งแต่ 28 กุมภาพันธ์ 2564 - 20 เมษายน 2565 ใน 77 จังหวัดทั่วประเทศ รวมทั้งสิ้น 132,189,051 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 20 เม.ย. 2565 จํานวน 2,798,727 โดส) จําแนกเป็นผู้ที่ได้รับวัคซีนเข็มที่ 1 จํานวน 56, 066,943 โดส วัคซีนเข็มที่ 2 จํานวน 50,800,451 โดส วัคซีนเข็มที่ 3 จํานวน 22,881,935 โดส และวัคซีนเข็มที่ 4 จํานวน 2,439,722 โดส” โฆษกประจําสํานักนายกรัฐมนตรี กล่าว
สําหรับสถานการณ์การติดเชื้อ COVID-19 ในประเทศไทยวันนี้ (22 เมษายน 2565) พบมีผู้ติดเชื้อเพิ่มรวม 21,808 ราย จําแนกเป็น ผู้ป่วยจากในประเทศ 21,717 ราย และผู้ป่วยมาจากต่างประเทศ 91 ราย รวมผู้ป่วยสะสม 1,904,603 ราย (ตั้งแต่ 1 มกราคม 2565) ขณะที่หายป่วยกลับบ้าน 19,826 ราย รวมหายป่วยสะสม 1,741,244 ราย (ตั้งแต่ 1 มกราคม 2565) โดยมีผู้ป่วยกําลังรักษา 190,780 ราย และเสียชีวิต 128 ราย ทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล 1,985 ราย เฉลี่ยจังหวัดละ 26 ราย อัตราครองเตียง ร้อยละ 25.3
----------------
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ห่วงใยชาวบ้านที่ประสบปัญหาอุทกภัย สั่งการทุกหน่วยงานบูรณาการการทำงานให้ความช่วยเหลือทันท่วงที
วันอาทิตย์ที่ 22 พฤษภาคม 2565
โฆษกรัฐบาล เผย นายกฯ ห่วงใยชาวบ้านที่ประสบปัญหาอุทกภัย สั่งการทุกหน่วยงานบูรณาการการทํางานให้ความช่วยเหลือทันท่วงที
โฆษกรัฐบาล เผย นายกฯ ห่วงใยชาวบ้านที่ประสบปัญหาอุทกภัย สั่งการทุกหน่วยงานบูรณาการการทํางานให้ความช่วยเหลือทันท่วงที
วันนี้ (22 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยความเดือดร้อนที่อาจเกิดแก่ประชาชนจากกรณีอิทธิพลมรสุมตะวันตกเฉียงใต้ ซึ่งส่งผลให้ฝนฟ้าคะนองกับมีลมแรง และมีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง ภาคตะวันออก ซึ่งทําให้เกิดอุทกภัยในบางพื้นที่ และได้สั่งการหน่วยงานที่เกี่ยวข้องประเมินสถานการณ์ผลกระทบที่เกิดแก่ประชาชน และให้บูรณาการให้ความช่วยหลืออย่างเต็มที่ทันเวลา
โฆษกประจําสํานักนายกรัฐมนตรีกล่าวว่า จากการรายงานของกระทรวงมหาดไทย อิทธิพลมรสุมตะวันตกเฉียงใต้กําลังแรงปกคลุมประเทศไทย ทะเลอันดามัน และอ่าวไทย ประกอบกับหย่อมความกดอากาศต่ํากําลังแรงบริเวณอ่าวมะตะบันจะเคลื่อนผ่านสาธารณรัฐแห่งสหภาพเมียนมาเข้าสู่ภาคเหนือ และภาคตะวันออกเฉียงเหนือตอนบน ทําให้จะมีฝนฟ้าคะนองกับมีลมแรง และมีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพมหานครและปริมณฑล ส่งผลให้ระหว่างวันที่ 20 – 22 พฤษภาคม 2565 เกิดอุทกภัยในพื้นที่ 7 จังหวัด ได้แก่ เชียงใหม่ เชียงราย ลําพูน ตาก ลําปาง แม่ฮ่องสอน และกาญจนบุรี นั้น นายกรัฐมนตรีติดตามสถานการณ์ สั่งการให้ประเมินสถานการณ์อย่างต่อเนื่อง เชื่อว่าสถานการณ์ในวันนี้จะดีขึ้น โดยได้สั่งการให้ทุกหน่วยงานที่เกี่ยวข้องลงพื้นที่ร่วมกันให้ความช่วยเหลือประชาชนที่ได้รับผลกระทบ
“นายกรัฐมนตรีติดตามความเดือดร้อนของประชาชนในทุกพื้นที่ สั่งการให้ประเมินสถานการณ์อย่างต่อเนื่องเพื่อกําหนดและปรับแผนให้ความช่วยเหลือ ซึ่งวันนี้ประเมินสถานการณ์แล้วพบว่าหากไม่มีฝนตกลงมาต่อเนื่องอีก สถานการณ์จะดีขึ้นตามลําดับ โดยนายกรัฐมนตรีได้สั่งการทุกหน่วยงานที่เกี่ยวข้องบูรณาการการทํางานร่วมกัน สํารวจความเสียหาย และให้การช่วยเหลือผู้ประสบภัยทุกครัวเรือน ตามแต่ความเดือดร้อนที่ได้รับ ดูแลเรื่องการเดินทางเส้นทางการสัญจร รวมทั้งให้เฝ้าระวังและเตรียมรับมือหากเกิดน้ําป่าไหลหลาก”
รัฐบาลไทย-ข่าวทำเนียบรัฐบาล-​ปลัดกระทรวงยุติธรรม เข้าร่วมพิธีเปิดการประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention)
วันอังคารที่ 28 มิถุนายน 2565
​ปลัดกระทรวงยุติธรรม เข้าร่วมพิธีเปิดการประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention)
​ปลัดกระทรวงยุติธรรม เข้าร่วมพิธีเปิดการประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention)
ในวันจันทร์ที่ ๒๗ มิถุนายน ๒๕๖๕ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้เข้าร่วมพิธีเปิดการประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention) จัดโดย คณะกรรมการกาชาดระหว่างประเทศ (International Committee of the Red Cross-ICRC) ณ นครเจนีวา สมาพันธรัฐสวิส ระหว่างวันที่ ๒๗-๒๙ มิถุนายน ๒๕๖๕ และในโอกาสดังกล่าว ได้ร่วมแลกเปลี่ยนความเห็นกับผู้แทน ICRC ในประเด็นการพัฒนาระบบสาธารณสุขในเรือนจําตามมาตรฐานสากล โดยปลัดกระทรวงยุติธรรม มีกําหนดกล่าวถ้อยแถลง (Keynote Speech) ในวันอังคารที่ ๒๘ มิถุนายน ๒๕๖๕ ต่อไป
รัฐบาลไทย-ข่าวทำเนียบรัฐบาล-สปสช.ห่วงผู้ป่วยสิทธิบัตรทองพื้นที่น้ำท่วม จัดระบบให้รักษาต่อเนื่อง น้ำยาล้างไตส่งถึงบ้าน
วันจันทร์ที่ 27 กันยายน 2564
สปสช.ห่วงผู้ป่วยสิทธิบัตรทองพื้นที่น้ําท่วม จัดระบบให้รักษาต่อเนื่อง น้ํายาล้างไตส่งถึงบ้าน
สปสช.ห่วงผู้ป่วยสิทธิบัตรทองในพื้นที่ประสบอุทกภัย จัดระบบให้รักษาต่อเนื่อง เข้ารักษานอก รพ.ตามสิทธิได้โดยไม่เสียค่าใช้จ่าย ส่วน รพ.เรียกเก็บค่าใช้จ่ายมาที่ สปสช. พร้อมจัดส่งน้ํายาล้างไตถึงบ้านผู้ป่วยได้ตามปกติ
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) กล่าวว่า จากสถานการณ์อุทกภัยที่เกิดในหลายจังหวัดขณะนี้ ทั้งการเกิดน้ําท่วมฉับพลัน และน้ําป่าไหลหลากนั้น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขได้สั่งการให้ สปสช.ให้ความช่วยเหลือประชาชนและโรงพยาบาลที่ได้รับผลกระทบ และกําชับให้จัดระบบเพื่อให้ผู้ป่วยได้รับบริการต่อเนื่อง
ในส่วนผู้ป่วยที่ล้างไตทางช่องท้องนั้น สปสช.มีระบบส่งน้ํายาล้างไตถึงบ้านและมีจํานวนเก็บสํารองได้มากเพียงพอ จากการติดตามสถานการณ์ร่วมกับองค์การเภสัชกรรม และบริษัท ไปรษณีย์ไทย ดิสทริบิวชั่น จํากัด ยังไม่พบปัญหาผู้ป่วยขาดน้ํายาล้างไตและยังไม่มีหน่วยบริการใดแจ้งปัญหาเข้ามา ซึ่งน้ํายาล้างไตที่บ้านผู้ป่วยยังมีเพียงพอ และผู้ป่วยที่ต้องฟอกไตด้วยเครื่องไตเทียม ซึ่งต้องไปฟอกที่ รพ.นั้น ทาง รพ.และ สปสช.ได้จัดระบบเฝ้าระวังอย่างใกล้ชิด หากที่ไหนมีปัญหาก็สามารถหา รพ.สํารองให้ได้ทันที
นพ.จเด็จ กล่าวต่อว่า สําหรับประชาชนทั่วไปนั้น ตามหลักเกณฑ์ระบบหลักประกันสุขภาพแห่งชาติผู้ป่วยจะต้องรับบริการยังหน่วยบริการที่ขึ้นทะเบียนไว้ แต่ในกรณีภาวะฉุกเฉิน บอร์ด สปสช.ได้เคยมีมติร่วมกันให้ผู้ป่วยที่อยู่ในพื้นที่สามารถรับบริการรักษายังหน่วยบริการสาธารณสุขโดยไม่เสียค่าใช้จ่าย และหน่วยบริการที่ให้บริการสามารถทําเรื่องเบิกค่าใช้จ่ายมาที่ สปสช.ได้ตามเกณฑ์ฉุกเฉิน เพื่ออํานวยความสะดวกให้ผู้ป่วยที่อยู่ในพื้นที่ โดยเฉพาะผู้ป่วยเรื้อรังที่ต้องรักษาดูแลต่อเนื่องสามารถเข้าถึงบริการได้ ซึ่ง สปสช.ในแต่ละเขตพื้นที่ได้ประสานงานกองทุนหลักประกันสุขภาพท้องถิ่น (กปท.) แต่ละ อบต.และเทศบาล ประสานเรื่องการรับส่งผู้ป่วยที่ต้องเข้ารับการรักษาต่อเนื่องแล้ว
เลขาธิการ สปสช. กล่าวต่อว่า นอกจากนั้น สปสช.ได้ทําหนังสือแจ้งหน่วยบริการในระบบหลักประกันสุขภาพแห่งชาติ เรื่องการขอรับค่าใช้จ่ายเพื่อบริการสาธารณสุขกรณีเกิดอุทกภัยในพื้นที่ต่างๆ ที่ให้บริการผู้ป่วยในช่วงน้ําท่วม ให้บริการโดยไม่คิดมูลค่า และสามารถเบิกงบประมาณจาก สปสช.ได้ โดยผู้ป่วยสิทธิบัตรทองในพื้นที่ประสบภัยน้ําท่วมสามารถใช้บริการที่หน่วยบริการหรือสถานพยาบาลที่ไม่ใช่หน่วยบริการตามสิทธิได้ โดยไม่เสียค่าใช้จ่าย ซึ่งทางหน่วยบริการจะเบิกค่าใช้จ่ายจาก สปสช.ตามขั้นตอนต่อไป โดยหน่วยบริการจะบันทึกรหัสโครงการพิเศษ X38000 อุทกภัยน้ําท่วม ทั้งผู้ป่วยในและผู้ป่วยนอก เพื่อเบิกจ่ายกับ สปสช.ต่อไป
//////////27 กันยายน 2564